ຜູ້ນຳກຸ່ມ M23 ເວົ້າວ່າ ທ່ານສົນໃຈ ຢາກໃຫ້ມີ ສັນຕິພາບ
ທ່ານ Jean-Marie Runiga ກ່າວວ່າ ກຸ່ມ M23 ສົນໃຈ ແລະຈະໃຫ້ໂອກາດ ແກ່ການສ້າງສັນຕິພາບ ອີກເທື່ອນຶ່ງ.
ຜູ້ນຳກຸ່ມກະບົດໃນຄອງໂກທ່ານ Jean-Marie Runiga ກ່າວວ່າ ກຸ່ມ M23 ຂອງທ່ານ ມີຄວາມສົນໃຈໃນການສ້າງສັນຕິພາບແລະ ຈະໃຫ້ໂອກາດແກ່ສັນຕິພາບອີກຄັ້ງນຶ່ງໃນວັນເສົາມື້ນີ້ເວລາການ ເຈລະຈາ ກັບລັດຖະບານຄອງໂກ ເລີ້ມຄືນອີກ ທີ່ປະເທດອູການ ດາ ທ່ານ Runiga ໃຫ້ຄວາມເຫັນດັ່ງກ່າວຕໍ່ວີໂອເອພະແນກພາສາ Swahili ໃນມື້ວັນສຸກວານນີ້ ແຕ່ແນວໃດກໍຕາມທ່ານ Runiga ຈະບໍ່ໄດ້ໄປຮ່ວມການເຈ ລະຈາຢູ່ທີ່ນັ້ນ ທ່ານ Fred Opolot ໂຄສົກ ຂອງລັດຖະບານອູການດາ ບໍ່ໄດ້ໃຫ້ ຄວາມສຳຄັນ ຕໍ່ຄວາມຈິງທີ່ວ່າ ທ່ານ Runiga ຈະບໍ່ໄດ້ໄປຮ່ວມ ການເຈລະຈາ ທ່ານເວົ້າວ່າ ການບໍ່ໄດ້ໄປຮ່ວມຂອງທ່ານ Runi- ga ບໍ່ຄວນຈະມີຜົນກະທົບຫຍັງຫຼາຍ ຕໍ່ຂັ້ນຕອນຂອງການເຈລະຈາ ກຸ່ມກະບົດ M23 ແລະລັດຖະບານສາທາລະນະລັດປະຊາທິປະໄຕຄອງໂກ ມີແຜນທີ່ຈະ ເປີດການເຈລະຈາສັນຕິພາບ ຄືນໃໝ່ ຊຶ່ງການເຈລະຈາ ໄດ້ຖືກໂຈະ ເປັນການຊົ່ວຄາວ ເນື່ອງ ໃນໂອກາດວັນພັກບຸນຄຣິສມາສ ທ່ານ Opolot ເວົ້າວ່າ ເລື່ອງດຽວທີ່ຖືກຍົກຂຶ້ນ ມາຫາລືກັນກ່ອນການຢຸດພັກກໍຄືຫົວຂໍ້ໃນການປະຊຸມແລະລະບຽບການຂອງຂັ້ນຕອນ ໃນວັນພະຫັດ ຜ່ານມານີ້ ທ່ານ Runiga ປະກາດວ່າ ກຸ່ມ M23 ຈະຖອນຕົວອອກຈາກ ການເຈລະຈາ ນອກຈາກວ່າລັດຖະບານຄອງໂກຕົກລົງທີ່ຈະທຳການຢຸດຍິງ ລັດຖະບານ ບໍ່ໄດ້ໃຫ້ຄວາມສຳຄັນຕໍ່ການຮຽກຮ້ອງຂອງພວກກະບົດໂດຍເວົ້າວ່າມັນເປັນເລື່ອງທີ່ບໍ່ຈຳ ເປັນ